അനാഹിത്

അനാഹിത് (അർമേനിയൻ: Անահիտ) അർമേനിയൻ പുരാണത്തിലെ ഫലഭൂയിഷ്ഠതയുടെയും രോഗശാന്തിയുടെയും ജ്ഞാനത്തിന്റെയും ജലത്തിന്റെയും ദേവതയായിരുന്നു. ആദ്യകാലങ്ങളിൽ അവൾ യുദ്ധ ദേവതയായിരുന്നു. ബി.സി. അഞ്ചാം നൂറ്റാണ്ടിൽ അരമാസ്ദിൻ എന്ന ദേവനൊപ്പം അർമേനിയയിലെ ഒരു പ്രധാന ദേവതയായിരുന്നു അവൾ. അർമേനിയൻ ദേവതയായ അനാഹിത് സമാനമായ ഇറാനിയൻ ദേവതയായ അനാഹിതയുമായി ബന്ധപ്പെട്ടിരിക്കുന്നു. മെഡിയൻ അധിനിവേശകാലത്തോ അല്ലെങ്കിൽ അക്കീമെനിഡ് കാലഘട്ടത്തിന്റെ തുടക്കത്തിലോ ഇറാനികളിൽനിന്ന് കടമെടുത്ത അനാഹിതിന്റെ ആരാധന അർമേനിയയിൽ പരമപ്രധാനമായിരുന്നു. അർടാക്സിയസ് I അനാഹിതിന്റെ നിരവധി പ്രതിമകൾ സ്ഥാപിക്കുകയും തൻറെ ജനങ്ങൾക്കിടയിൽ അവയെ ആരാധിക്കുന്നതിനുള്ള ഉത്തരവുകൾ പ്രഖ്യാപിക്കുകയും ചെയ്തു..

 അവലംബം